Publication: Magyar Közlöny
Issue: MK-2000-10 (Year: 2000, Number: 10)
Era: 1990-2004
Section: szóló 1099/1999. (VIII. 31.) Korm. határozat 1/b) pontja
Paragraph Index: 104

szóló 1099/1999. (VIII. 31.) Korm. határozat 1/b) pontja helyébe a következő rendelkezés lép: „1/b) A Testület elnökét a gazdasági miniszter nevezi ki. A Testületnek — elnökével együtt — legfeljebb 28 tagja van. A Testület tagja a Miniszterelnöki Hivatal, a Belügyminisztérium, a Gazdasági Minisztérium, az Igazságügyi Minisztérium, a Pénzügyminisztérium, a Földművelésügyi és Vidékfejlesztési Minisztérium, a Szociális és Családügyi Minisztérium, valamint az Ifjúsági és Sportminisztérium kijelölt képviselője. A gazdasági miniszter felkérése alapján a Testület tagja továbbá — a fővárosi főpolgármester, — az önkormányzati országos érdekszövetségek, — a lakásszektorban működő civil szervezetek, — az építőanyag-gyártók és kivitelezők, — a lakásüzletágban leginkább érdekelt pénzintézetek képviselői, valamint — a témával foglalkozó tudományos szakemberek. A Testület elnöke egyes javaslatok kidolgozására, elemzések elkészítésére további személyeket vonhat be a Testület munkájába.”

Source: https://magyarkozlony.hu/hivatalos-lapok/b84cd543f957e1f30cf7c771a411b51b4d0150b3/dokumentumok/aa24f5d1c6d61c67ec90d7fbc77a58a9e2208c96/letoltes